
RĪGAS BOLDERĀJAS MŪZIKAS UN MĀKSLAS SKOLA
Stūrmaņu iela 31, Rīga, LV-1016, tālrunis 67474203, 67474311, e‑pasts: rbmms@riga.lv

IEKŠĒJIE NOTEIKUMI

Rīgā

	23.10.2026.
	
	Nr. MMSB-26-6-nts




Grozījumi Rīgas Bolderājas Mūzikas un mākslas skolas 2024. gada 2. septembra iekšējos noteikumos Nr. MMSB-24-4-nts "Kārtība, kādā izglītojamo vecāki un citas personas var ierasties un uzturēties Rīgas Bolderājas Mūzikas un mākslas skolā un sekām kārtības neievērošanas gadījumā"


Izdoti saskaņā ar Vispārējās izglītības likuma
 10. panta  trešās daļas 2. punktu un Ministru kabineta 22.08.2023. noteikumu Nr. 474 "Kārtība, kādā 
nodrošināma izglītojamo profilaktiskā veselības
 aprūpe, pirmā palīdzība un drošība izglītības iestādēs
 un to organizētajos pasākumos" 9.9. punktu 


	Izdarīt Rīgas Bolderājas Mūzikas un mākslas skolas 2024. gada 2. septembra iekšējos noteikumos Nr. MMSB-24-4-nts "Kārtība, kādā izglītojamo vecāki un citas personas var ierasties un uzturēties Rīgas Bolderājas Mūzikas un mākslas skolā un sekām kārtības neievērošanas gadījumā" šādus grozījumus:

1. Svītrot 4. punktā vārdus "…koridoros un…", izsakot 4. punktu šādā redakcijā:
"4. Vecāki, pavadot un sagaidot izglītojamos, uzturas Skolas ēkas foajē. Citās Skolas telpās apmeklētāji drīkst atrasties ar Skolas direktora, direktora vietnieka rīkojumu vai pedagogu atļauju".

2. Papildināt 4. punktu ar 4.1. apakšpunktu šādā redakcijā:
"4.1. Katra mācību gada septembra mēnesī Sagatavošanas klašu un 1. klašu izglītojamo vecākiem pirms mācību stundas ir tiesības pavadīt izglītojamo līdz mācību stundas norises telpai un pēc mācību stundām  sagaidīt izglītojamo pie Skolas mācību stundas norises telpas un/vai garderobes."

3. Papildināt 7. punktu ar 7.1. apakšpunktu un 7.2. apakšpunktu šādā redakcijā:
"7.1. Skolas darbiniekiem ir atļauts novietot transportlīdzekli Skolas teritorijā uz savu darba laiku. 
  7.2.  Izglītojamo Vecākiem atļauts iebraukt Skolas teritorijā tikai, lai izlaistu Izglītojamo pirms nodarbībām. Pēc Izglītojamā izlaišanas transportlīdzeklis nekavējoties jāizved no Skolas teritorijas. Transportlīdzekļu novietošana Skolas teritorijā, gaidot nodarbību sākumu vai beigas, nav atļauta."

4. Papildināt 15. punktu ar vārdiem "…vai skolvadības sistēmas "E-klase"…", izsakot 15. punktu šādā redakcijā:
"15. Apmeklētāji var ierasties Skolā iepriekš vienojoties pa tālruni, e-pasta vai skolvadības sistēmas "E-klase" starpniecību par abpusēji izdevīgu tikšanās laiku ar Skolas darbiniekiem. Darbinieks, pie kura iepriekš pieteicies Apmeklētājs, informē par tikšanos Skolas ēkas dežurantu."

5. Papildināt 5. nodaļu ar 29. punktu šādā redakcijā:
"29. Tiek uzskatīts, ka Skolas darbinieki ir iepazīstināti ar Noteikumiem, ja tie ir nosūtīti Elektroniskās lietvedības informācijas aprites un sēžu nodrošināšanas sistēmā (ELISS)."



	Rīgas Bolderājas Mūzikas un mākslas skolas direktore (izglītības jomā) 
	L.Sējāne

